kalixlouiis/myanmar-wikipedia-corpus huggingface dataset:
1983Associate PastorThuklai Baptist Church1984-86 E&M DirectorSRBA1986-89General Secretary SRBA1989-90Field Director Chindwin Mission1995-2001AGSSRBA (Part-time)1992-2001Senior Pastor YSBC2000-2009PrincipalANTS (Part time)2009-PrincipalANTS (Full time) ကိုးကား ပြင်ပလင့်ခ်များ Siyin Region Baptist Association စီးယင်းနယ်နှစ်ခြင်းသာသနာအဖွဲ့ချုပ် Category:မြန်မာခရစ်ယာန်များ Category:ခရစ်ယာန်ဓမ္မ၊စာရေးဆရာများ Category:ချင်းခရစ်ယာန်ဆရာများ Category:မြန်မာလူမျိုးများ အတ္ထုပ္ပတ္တိ။
စီးယင်းလူမျိုးသည် မြန်မာနိုင်ငံအစိုးရမှ တရားဝင် အသိအမှတ်ပြုထားသည့် တိုင်းရင်းသား (၁၃၅)မျိုးထဲတွင် ပါဝင်လေသည်။
ချင်းပြည်နယ်၊ တီးတိန်မြို့နယ် တောင်ပိုင်းတွင် စီးယင်းချိုင့်ဝှမ်း တွင် အဓိက နေထိုင်ကြပြီး၊ ယခုအခါ စစ်ကိုင်းတိုင်း ကလေးမြို့နယ်နှင့် မြန်မာနိုင်ငံ အနှံ့တွင် ပြန့်နှံ့ နေထိုင်ကြကာ၊ စီးယင်းစကားကို ပြောဆိုအသုံးပြုသည့် လူမျိုးဖြစ်သည်။
ကိုယ့်ကိုယ်ကို စီယံ လူမျိုး (Sizang) ဟု ခေါ်ပြီး စီးယင်း ဟူသော နာမည်သည် အင်္ဂလိပ် များကပေးထား သောနာမည် ဖြစ်သည် ဟုဆိုသည်။
လေးမျက်နှာရွာ အမည်ရှိ ကျေးရွာများမှာ လေးမျက်နှာရွာ၊ ဝမ်းတွင်းမြို့နယ် လေးမျက်နှာရွာ၊ ဇီးကုန်းမြို့နယ် လေးမျက်နှာရွာမရွာ၊ ဇီးကုန်းမြို့နယ် လေးမျက်နှာရွာ၊ အိမ်မဲမြို့နယ် လေးမျက်နှာချောင်းနားရွာ၊ ဇီးကုန်းမြို့နယ်။
ဦးလှဦး (၁၄ အောက်တိုဘာ ၁၉၅၇ မွေးဖွား) သည် မြန်မာနိုင်ငံရေးသမားဖြစ်ပြီး အမျိုးသားလွှတ်တော်တွင် စစ်ကိုင်းတိုင်းဒေသကြီး မဲဆန္ဒနယ်အမှတ် ၄ ကိုယ်စားပြု လွှတ်တော်ကိုယ်စားလှယ်အဖြစ် လက်ရှိတာဝန်ထမ်းဆောင်နေသည်။
သူသည် အမျိုးသားဒီမိုကရေစီအဖွဲ့ချုပ်အဖွဲ့ဝင်တစ်ဦး ဖြစ်သည်။
ကိုယ်ရေးအကျဉ်း ဦးလှဦးသည် မြင်းမူမြို့နယ်၊ ကျော့မင်းရွာတွင် မူလတန်းပညာကိုလည်းကောင်း၊ မြင်းမူမြို့နယ်၊ အလ္လကပ္ပကျေးရွာတွင် အလယ်တန်းပညာကိုလည်းကောင်း သင်ယူခဲ့ပြီး၊ မြင်းမူမြို့တွင် အထက်တန်းပညာအောင်မြင်၍ မန္တလေးတက္ကသိုလ်တွင် မြန်မာစာအဓိကဖြင့် ၁၉၇၉ ခုနှစ်၌ ဘွဲ့ရခဲ့သည်။
မုံရွာမြို့နယ်၊ စည်ပင်သာယာဌာန၌ သက်သာဆိုင်လုပ်ငန်းတာဝန်ခံ အဖြစ် (၈)နှစ် လုပ်ကိုင်ခဲ့ပြီး၊ ၁၉၈၄ ခုနှစ် စက်တင်ဘာလမှ စ၍ အထက်တန်းရှေ့နေ လုပ်ငန်းဖြင့် ယနေ့အထိ လုပ်ကိုင်လျက်ရှိသည်။
ဇာစ်မြစ် ဝတ္ထုကို အာဖရိကန်-အမေရိကန် စာရေးဆရာ အဲလက် ဟာလီ ရေးသည်။
၁၉၇၆ ခုနှစ်၊ ဩဂုတ်လတွင် အမေရိကန်နိုင်ငံ၊ ဒက်ဘယ်ဒေးပုံနှိပ်တိုက်မှ စတင်ထုတ်ဝေသည်။
၁၈ ရာစု အာဖရိကန်တစ်ဦးဖြစ်သည့် ကွန်တာ ကင်တီ အား အမေရိကသို့ ကျွန်အဖြစ် ပို့ဆောင်လိုက်ရာမှ ဖြစ်ပေါ်လာသော ဘဝအဖုံဖုံကို ဟာလီ၏ဘဝအထိ ခြယ်မှုန်းထားသည်။
၁၉၇၇ ခုနှစ်တွင် ရိုက်ကူးသည့် ဇာတ်ကားသည်လည်း ၂၀ ရာစုတွင် အရေးအပါဆုံးသော အမေရိကန်ပိုင်ပစ္စည်းတစ်ခုအဖြစ် သတ်မှတ်ခြင်းခံရသည်။
နယူးယောက်တိုင်း၏ ရောင်းအားအကောင်းဆုံးစာရင်းတွင် ၄၆ ပတ်တိုင်တိုင် ပါဝင်ခဲ့ပြီး ကနဦး ၂၂ ပတ်မှာ ထိပ်ဆုံးနေရာတွင် ရှိသည်။
ဇာတ်ကြောင်းအကျဉ်း https://en.wikipedia.org/wiki/Roots:_The_Saga_of_an_American_Family ဂမ်ဘီယာရှိ ကွန်တာ ကင်တီအား လူဖြူများက ဖမ်းကာ အမေရိကသို့ ကျွန်ဘဝနှင့် ရောက်သည်။
မကြာခဏထွက်ပြေးရာ ပိုင်ရှင်၏ နှိပ်စက်ခြင်းကို ခံရပြီး ပိုင်ရှင်၏အစ်ကို ဝီလီယံ ဝေါလာက ဝယ်ယူသွားသည်။
ထိုအိမ်မှ ထမင်းချက် ဘဲလ် နှင့် လက်ထပ်ရာ သမီးငယ် ကစ်ဇီ ကို မွေးသည်။
ကစ်ဇီအား တွမ် လီအာ က ဝယ်ယူသွားကာ အနိုင်အထက်ပြုရင်း ဂျော့ ကို ရလာသည်။
ကြက်ကိုင်ကောင်းသဖြင့် နောင်တွင် ကြက်သလေးဂျော့ ဟု နာမည်ရသည်။
ဂျော့က မန်တီဒါနှင့်လက်ထပ်ရာ သားခြောက်ယောက်၊ သမီးနှစ်ယောက် ရသည်။
သားများအနက်မှ တွမ်သည် ပန်းပဲဆရာကောင်းတစ်ယောက်ဖြစ်လာသည်။
တွမ်က အိုင်ရီနီနှင့် ပေါင်းဖက်သည်။
ကြက်တိုက်ရာမှ တွမ် လီအာ အရှုံးပေါ်သောအခါ အကြွေးရှော်စေရန် ဂျော့ကို အင်္ဂလန်သို့လွှတ်သည်။
အခြားမိသားစုဝင်များကိုလည်း ရောင်းရာ အန်ဒရူး မော်ရေးပိုင် ဖြစ်သွားသည်။
မော်ရေးမိသားစုမှာ ကောင်းစွာဆက်ဆံသည်။
ပြည်တွင်းစစ်ပြီးဆုံးသွားသည့်နောက် ပိုင်ရှင်နှင့် စပ်တူမလုပ်တော့ဘဲ မြောက်ကာရိုလိုင်းနား၊ ထိုမှတစ်ဆင့် တန်နက်စီ ပြည်နယ်၊ ဟန်းနင်းသို့ နေရာသစ်ရှာကြသည်။
တစတစနှင့် ပြည့်စုံသောမိသားစုဖြစ်လာရာ တွမ်၏သမီး စင်သီယာက သစ်လုပ်ငန်းရှင် ဝီလ် ပါးမားနှင့် လက်ဆက်ပြီး သူတို့၏သမီး ဘာသာကို ကောလိပ်သို့ ပထမဆုံး ပို့နိုင်ခဲ့သည်။
ဘာသာက စိုက်ပျိုးရေးပါမောက္ခဖြစ်လာမည့် ဆိုင်မွန် ဟာလီနှင့် အကြောင်းပါရာ သူတို့၏သား အဲလက် ဟာလီမှာ စာရေးသူပင် ဖြစ်သည်။
မြန်မာဘာသာသို့ ပြန်ဆိုမှုများ မောင်ထွန်းသူ။
“ဇာစ်မြစ်”။
လောကသစ်စာပေ၊ ရန်ကုန်။
ဧပြီ ၁၉၉၂။
မောင်သက်နောင်။
၁၉၇၅။
မောင်ထွန်းသူ။
ရည်ညွှန်း ကိုးကား Category:အမေရိကန် စာပေ။
လောရင့်မာ့ခ်ဆန်ဂါ (;, video taken from Sanger's official educational YouTube channel, pronunciation confirmed around 0:10, accessed May 7, 2016 ၁၉၆၈ ခုနှစ်၊ ဇူလိုင် ၁၆ မွေးဖွား) သည် အမေရိကန်လူမျိုးအင်တာနက်စီမံကိန်းထုတ်လုပ်ဖန်တီးသူ၊ ဝီကီပီးဒီးယားကို တွဲဖက်တည်ထောင်သူနှင့် Citizendium ကို တည်ထောင်သူတစ်ဦး ဖြစ်သည်။
သူသည် အလက်စကာပြည်နယ်၊ အန်ချောရိတ် ( Anchorage) တွင် ကြီးပြင်းခဲ့သည်။
ဘဝအစောပိုင်းကာလများတွင် ဆန်ဂါသည် ဒဿနိကဗေဒကို စိတ်ပါဝင်စားခဲ့သည်။
၁၉၉၁ ခုနှစ်တွင် ရိဒ်ကောလိပ်မှ ဒဿနိကဗေဒဖြင့် ဘွဲ့ရခဲ့သည်။
၂၀၀၀ ခုနှစ်တွင် Ohio State University တွင် ဒဿနိကဗေဒဖြင့် ဒေါက်တာတစ်ဦး ဖြစ်လာခဲ့သည်။
သူ၏ အတွေးအခေါ် အများစုသည် ဗဟုသုတသီအိုရီဖြစ်သည့် epistemology ကို အခြေခံထားသည်။
လာရီဆန်ဂါသည် အမျိုးမျိုးသော အွန်လိုင်းစွယ်စုံကျမ်းစီမံကိန်းများတွင် ပါဝင်ဆောင်ရွက်ခဲ့သည်။
သူသည် နျူပီးဒီးယားကို တည်ထောင်သည့်အကြီးအကဲတစ်ဦး ဖြစ်သည်။
(၂၀၀၁ − ၀၂) တွင် ၎င်း၏ အောင်မြင်သည့် ဝီကီပီးဒီးယားကို စီစဉ်သည့်အကြီးအကဲတစ်ဦး လည်း ဖြစ်သည်။
ထို့ပြင် ဆန်ဂါသည် Citizendium ကိုလည်း တည်ထောင်ခဲ့သူ ဖြစ်သည်။
သူသည် နျူပီဒီးယားတွင်ရှိနေစဉ် သူသည် ဆောင်းပါးဖန်တီးမှု လုပ်ငန်းစဉ်များကို စီစဉ်ခဲ့သည်။
ဆန်ဂါသည် ဝီကီတစ်ခု ဖန်တီးရန် အဆိုပြုခဲ့ပြီး ၎င်းသည် နောက်ပိုင်းတွင် ဝီကီပီးဒီးယားကို ဖန်တီးစေနိုင်ခဲ့သည်။
အစပိုင်းတွင် ဝီကီပီးဒီးယားသည် နျူပီးဒီးယား၏ ဖြည့်စွက်စီမံကိန်းတစ်ခုသာ ဖြစ်ခဲ့သည်။
သူသည် ဝီကီပီးဒီးယား၏ အစောပိုင်းအုပ်စုခေါင်းဆောင်တစ်ဦး ဖြစ်ပြီး ဝီကီပီးဒီးယား၏ များစွာသော မူလစည်းမျဉ်းစည်းကမ်းများကိုလည်း ရေးဆွဲချမှတ်ခဲ့သည်။
ဆန်ဂါသည် ၂၀၀၂ ခုနှစ်တွင် ဝီကီပီးဒီးယားမှ ထွက်ခဲ့သည်။
ဝီကီပီးဒီးယားစီမံကိန်းသည် အကျပ်အတည်းဖြစ်နေသည့် ကာလကတည်းက ထွက်ခဲ့ခြင်း ဖြစ်သည်။
သူသည် “ဝီကီပီးဒီးယားအနေဖြင့် ယုံကြည်လက်ခံနိုင်မှု ချို့ယွင်းနေပြီး ၎င်းတို့၏ အကျိုးအမြတ်ရှာမှုအတွက် ရွံရှာစက်ဆုပ်သည်။
ထို့ပြင် အခြားသော အကြောင်းအရာများစွာနှင့် ပညာရပ်ကျွမ်းကျင်မှုဆိုင်ရာအလေးထားမှုများ မရှိ။
” ဟု ဖော်ပြခဲ့သည်။
၂၀၀၆ ခုနှစ်၊ အောက်တိုဘာလတွင် ဆန်ဂါသည် ဝီကီပီးဒီးယားနှင့် အလားသဏ္ဌာန်တူသည့် အွန်လိုင်းစွယ်စုံကျမ်း Citizendium ကို စတင်ခဲ့သည်။
၂၀၁၇ ခုနှစ်၊ ဒီဇင်ဘာလတွင် ဆန်ဂါသည် Everipedia နှင့် ဆက်သွယ်ခဲ့ပြီး သတင်းအချက်အလက်အကြီးအကဲတစ်ဦးအဖြစ် ကြေညာခဲ့သည်။
ဆန်ဂါသည် Ohio ပြည်နယ်တက္ကသိုလ်တွင် ဒဿနိကဗေဒကို သင်ကြားပေးခဲ့ပြီး သူသည် ကမ္ဘာ့စွယ်စုံကျမ်းရေးသားခဲ့သည့် အစောပိုင်းတွေးခေါ်ဆင်ခြင်သောသူတစ်ဦးလည်း ဖြစ်ခဲ့သည်။
သူသည် ပညာရေးနှင့်သက်ဆိုင်သည့် အမျိုးမျိုးသော စီမံကိန်းများ ဖွံ့ဖြိုးတိုးတက်မှုအတွက် WatchKnowLearn ၏ နောက်ကွယ်မှနေကာ အလုပ်လုပ်ခဲ့သည်။
သူသည် ဝဘ်ကိုအခြေခံထားသည် အွန်လိုင်းစာဖတ်သည့်အစီအစဉ်တစ်ခုဖြစ်သည့် Reading Bear ကို ဒီဇိုင်းဆွဲခဲ့သည်။
ထိုအစီအစဉ်သည် ကလေးငယ်များ စာမည်ကဲ့သို့ဖတ်ရမည်ကို သင်ကြားပေးရန်အတွက် ရည်ရွယ်သည်။
၂၀၁၃ ခုနှစ်၊ ဖေဖော်ဝါရီလတွင် သူသည် Infobitt ဟု အမည်ပေးထားသည့် အများဝန်ဆောင်မှုသတင်းပရောဂျက်တစ်ခုကို စတင်ရန် ကြိုးပမ်းခဲ့သည်။
ထိုစီမံကိန်းသည် ၂၀၁၅ ခုနှစ်အလယ်တွင် စတင်ရန် ကုဒ်မှာအဆင်သင့်ဖြစ်နေသော်လည်း ငွေကြေးကြောင့် မလုပ်ဆောင်နိုင်တော့ပေ။
ဘဝအစောပိုင်း နှင့် ပညာရေး ၁၉၆၈ ခုနှစ်၊ ဇူလိုင်လ ၁၆ ရက်နေ့တွင် ဆန်ဂါကို ဝါရှင်တန်မြို့၊ Bellevue တွင် မွေးဖွားခဲ့သည်။
သူ၏ အဖေသည် ပင်လယ်နှင့်ဆိုင်သည့် ဇီဝဗေဒပညာရှင်တစ်ဦး ဖြစ်သည်။
သူ၏ အမေသည် ကလေးများကို စောင့်ရှောင့်ခဲ့ကြရသည်။
သူသည် ခုနစ်နှစ်သားရောက်သောအခါ မိသားစုသည် အလက်စကာပြည်နယ်၊ အန်ချောရိဂ် (Anchorage) သို့ ပြောင်းရွှေ့ခဲ့သသည်။
သူသည် အစောပိုင်းဘဝကာလများတွင် ဒဿနိကနှင့်ဆိုင်သည့် အကြောင်းအရာများကို စိတ်ဝင်စားခဲ့သည်။
သူသည် ၁၉၈၆ ခုနှစ်တွင် အထက်တန်ကျောင်း ပြီးခဲ့သည်။
ထို့နောက် ရိဒ်ကောလိပ်တွင် ဒဿနိကဗေဒကို သင်ယူခဲ့သည်။
သူသည် တက္ကသိုလ်တွင် အင်တာနက်နှင့် လွှင့်တင်သည့် လုပ်ဆောင်ချက်များကို စိတ်ဝင်စားခဲ့သည်။
သူသည် ကျောင်းသားများနှင့် နည်းပြဆရာများအကြား ကြားခံတစ်ခုအနေဖြင့် စာရင်းဆာဗာတစ်ခုကို တပ်ဆင်ခဲ့သည်။
ထိုဆာဗာသည် “ကျွမ်းကျင်သူများကို သင်တန်းပေးခြင်း” အတွက် တွေ့ဆုံစဉ်းဝေးနိုင်မည် ဖြစ်သည်။
ထိုနေရာတွင် တွေ့ဆုံကာ သင်တန်းများ၊ သင်တန်းနည်းလမ်းများ၊ အခွင့်အလမ်းများနှင့် လူမှုဝန်ထမ်းအဖြစ် ပါဝင်ဆောင်ရွက်မှုများ၊ သင်တန်းဆရာများအတွက် လွတ်လပ်သည့် ကွန်ရက်၊ ကျောင်းသားများသည် တက္ကသိုလ်ပြင်ပရှိ အကြောင်းအရာများကို အင်တာနက်မှတစ်ဆင့် ရှာဖွေနိုင်ခြင်း စသည့်လုပ်ဆောင်ချက်များကို ထိုနေရာတွင် ဖိုရမ်တစ်ခုအနေဖြင့် လုပ်ဆောင်ပေးမည် ဖြစ်သည်။
သူသည် ဒဿနိကဗေဒနှင့် ပတ်သက်သည့် ဆွေးနွေးချက်များပါဝင်သည့် Systematic Philosophy အဖွဲ့အစည်းကို စတင်ဆောင်ရွက်ခဲ့သည်။
ဆန်ဂါသည် ၁၉၉၄ ခုနှစ်တွင် ဆွေးနွေးချက်အုပ်စုတွင် “ဒဿနိက၏ သမိုင်းသည် သဘောထားမတူမှုများ နှင့် ရှုပ်ထွေးမှုတို့ဖြင့် ပြည့်နှက်နေသည်။
ဒဿနိကဗေဒသည် အမှတ်တရားကို အမြဲတမ်း သိနိုင်သော်လည်း တွေးခေါ်ပညာရှင်တစ်ဦး၏ တုံ့ပြန်မှုသည် သံသယဖြစ်စေသည့် အကြောင်းအရာများကို ဖော်ပြနေသည်။
သို့သော် အခြားသော တုံ့ပြန်မှုတစ်ခု ရှိသည် တစ်စုံတစ်ယောက်သည် ရှေးက ဉာဏ်ကောင်းသည့် ဘိုးဘေးဘီဘင်များထက် ပို၍ ဂရုတစိုက် နည်းစနစ်တကျတွေးခေါ်ရန် ဖြစ်သည်” ဟု ရေးသား ဖော်ပြခဲ့သည်။
၁၉၉၁ ခုနှစ်တွင်ဆန်ဂါသည် ဒဿနိကဗေဒဖြင့် ဘွဲ့ဒီဂရီကို ရိဒ်ကောလိပ်မှ ရရှိခဲ့သည်။
၁၉၉၅ ခုနှစ်တွင် မဟာဘွဲ့ကို Ohio ပြည်နယ်တက္ကသိုလ်မှ ရခဲ့သည်။
၂၀၀၀ ခုနှစ်တွင် Ohio ပြည်နယ်တက္ကသိုလ်တွင် ဒဿနိကဗေဒဆိုင်ရာ ဒေါက်တာတစ်ဦး ဖြစ်လာခဲံသည်။
၁၉၉၈ ခုနှစ်အစပိုင်းတွင် သူသည် “Sanger’s Review of Y2K News Reports” ဟု ခေါ်သည့် ဝဘ်ဆိုက်တစ်ခုကို စတင်ခဲ့သည်။
၂၀၀၀ ခုနှစ်နှင့် သက်ဆိုင်သည့် ပြဿနာမျာနှင့် ပတ်သက်သည့် ရင်းမြစ်များကို ဖော်ပြထားသည့် ဝဘ်ဆိုက်ဖြစ်သည်။
ကွန်ပျူတာစနနစ်နှင့်ပတ်သက်သက်သည့် ထိန်းချုပ်မှုပြဿနာများကဲ့သို့သော အကြောင်းအရာများကို ဖော်ပြထားသည်။
ဒဿနိကဗေဒ ၂၀၀၇ ခုနှစ်တွင် ဆန်ဂါသည် အွန်လိုင်းပညာရေးအတွက် ဖြစ်နိုင်ခြေများကို စဉ်းစားဆုံးဖြတ်ခဲ့သည်။
“ပညာရေးသည် မျှဝေပို့ဆောင်နိုင်မှုမရှိပေ။
၂၀၀၈ ခုနှစ်တွင် ဆန်ဂါသည် အောက်စဖို့တက္ကသိုလ်တွင် ဆွေးနွေးပွဲ၌ “အင်တာနက်သည် အနာဂတ်၏ ဗဟုသုတ ဖြစ်သည်” ဟူသော အဆိုပြုချက်ဖြင့် ဟောပြောခဲ့သည်။
ဆန်ဂါသည် ယနေ့အချိန်တွင် ရှိနေသည့် ဝီကီများနှင့် ဘလော့များသည် ဗဟုသုတများကို ဖြန့်ဝေရာ နှင့် ဖန်တီးရာနည်းလမ်းများ ဖြစ်လာမည်ဆိုသည်ကို သဘောတူလက်ခံခဲ့သည်။
၂၀၁၀ ခုနှစ်တွင် ဆန်ဂါသည် ပညာရေးနှင့်ပတ်သက်၍ “နောင်နှစ်ပေါင်းများစွာကြာသည့်အခါ ပညာရေးနှင့် သင်ကြားမှုမျာတွင် လေ့လာရှာဖွေသူများကို အွန်လိုင်းသတင်းအချက်အလက်များ အလျှံအပယ်ရှိနေခြင်းသည် အံ့ဩနဘန်းဖြစ်စေသွားမည် ဖြစ်သည်။
ထို့ပြင် အမြဲတမ်း လျင်မြန်စွာအဖြေများကို ရှာဖွေနိုင်ခြင်း၊ အွန်လိုင်းပေါ်ရှိ လူစုလူဝေး၏ ဖန်တီးနိုင်စွမ်းများ စသည်တို့သည် ဖြစ်ပေါ်လာမည်။
ဝီကီပီးဒီးယားနှင့် ယူကျူ့ကဲ့သို့သော ရင်းမြစ်များသည် သတင်းအချက်အလက်များ ဖန်တီးရာ နေရာများ ဖြစ်လာမည်။
ထိုကဲ့သို့သော များပြားသည့် နယ်ပယ်များတွင် တိုးတက်မှုများသည် မိမိကိုယ်လည်း အံ့အားသင့်စေသည်။
ထို့ပြင် သူသည် သတင်းအချက်အလက်များ များပြားစွာ ဖြစ်ပေါ်တည်ရှိလာမှုသည် ကျွန်ုပ်တို့၏ ဘဝနေထိုင်မှုကို မည်ကဲ့သို့ ဖြစ်စေမည်နည်း။
ထိုအရာသည် လူ့အဖွဲ့အစည်းနှင့် အမျိုးမျိုးသော ပြောင်းလဲမှုတို့၏ ဆက်သွယ်မှု ဖြစ်သလား။
နောက်ဆုံးတွင် အင်တာနက်တိုးတက်ဖြစ်တည်မှုသည် ပညာရေးပြောင်းလဲမှုကို မည်ကဲ့သို့ ဖြစ်စေမည်နည်း” စသည်ဖြင့် ဆွေးနွေးပြောကြားခဲ့သည်။
နျူပီးဒီးယားနှင့် ဝီကီပီးဒီးယား နျူပီးဒီးယားသည် ဝဘ်ကို အခြေခံထားသည့် အွန်လိုင်းစွယ်စုံကျမ်းတစ်ခု ဖြစ်သည်။
၎င်းတွင် လူမှုဝန်ထမ်းများစွာတို့သည် ဆောင်းပါးများစွာကို ဝင်ရောက်ရေးသားနိုင်ပြီး တည်းဖြတ်သူများကပင် ထုတ်ဝေမှုအတွက် ကြည့်ရှုစစ်ဆေးမှုများ ပြုလုပ်ကြသည်။
၎င်းတွင်ပါဝင်သည့် ဆောင်းပါးအကြောင်းအရာများသည် အခမဲ့ပင် ဖြစ်သည်။
၎င်းကို အတူတကွတည်ထောင်သူမှာ ဂျင်မီဝေးဖြစ်ပြီး အကုန်အကျခံပေးသူမှာ ဘောနစ် (Bornis) ဖြစ်သည်။
ဆန်ဂါကို အကြီးအကဲအဖြစ် ငှားရမ်းခဲ့သည်။
၂၀၀၀ ခုနှစ်၊ ဖေဖော်ဝါရီလတွင် ဆန်ဂါသည် နျူပီးဒီးယားကို စတင်ကာ ကြီးကြပ်ကွပ်ကဲခဲ့သည်။
သူသည် ဆောင်းပါးများကို ပြန်လည်ဆန်းစစ်သည့် လုပ်ဆောင်ချက်ကို ဖန်တီးခဲ့သည်။
ထို့ပြင် တည်းဖြတ်သူများကိုလည်း စုဆောင်းပေးခဲ့သည်။
ရေးသားလိုက်သည့် ဆောင်းပါးများကို ဝဘ်ဆိုက်ပေါ်သို့ မတင်မီ နျူပီးဒီးယား၏ အီးမေးစနစ်က ဆန်းစစ်ပေးသည်။
၂၀၀၁ ခုနှစ်၊ ဇန်နဝါရီလတွင် ဆန်ဂါသည် ဝီကီကို ဖန်တီးရန် အကြံပြုခဲ့သည်။
ဆောင်းပါးများ ဖန်တီး ရေးသားမှုကို စေ့ဆော်ပေးရန်အတွက် ဖြစ်ပြီး ဤအကြံပြုချက်သည် နောက်ပိုင်းတွင် ဝီကီပီးဒီးယားကို ဖြစ်ပေါ်လာစေခဲ့သည်။
ဝီကီပီးဒီးယားကို ၂၀၀၁ ခုနှစ်၊ ဇန်နဝါရီလ ၁၅ ရက်နေ့တွင် တရားဝင် လွှင့်တင်ခဲ့သည်။
ဝီကီပီးဒီးယားသည် အစပို်င်းတွင် နျူပီးဒီးယား၏ ဆန်းစစ်သည့် လုပ်ဆောင်ချက်အတွက် ဝင်လာသည်များကို ပူးပေါင်းဆောင်ရွက်ပေးသည့် ဝီကီတစ်ခုသာ ဖြစ်ခဲ့သည်။
ထိုသို့ လုပ်ဆောင်ရသည်ကို နျူပီးဒီးယား၏ ကျွမ်းကျင်သူများသည် ထိုပရောဂျက်ကို အနည်းငယ်သာ လုပ်ဆောင်ရန် ဆန္ဒရှိသည်။
မူလကပင် ဘောနစ်သည် ဝီကီပီးဒီးယားကို ပိုမိုအအကျိုးရှိလာစေရန် အစီအစဉ် ဆွဲခဲ့သည်။
မကြာခင်အချိန်မှာပင် ဆန်ဂါသည် ဗလာဖြစ်နေသည့် ဝီကီတစ်ခုကို ပြုလုပ်ခဲ့ပြီး အစပိုင်းစာမျက်နှာများကို ရေးသားခဲ့သည်။
ထို့နောက် ဝဘ်ဆိုက်ကို ကြော်ငြာခဲ့သည်။
ဆန်ဂါ နှင့် ဝေးတို့သည် အံ့အားသင့်ခဲ့ရသည်။
ဝီကီပီးဒီးယားသည် လွှင့်တင်ပြီး၍ ရက်အနည်းငယ်အကြာမှာပင် နျူပီဒီးယားထက် ကျော်တက်သွားခဲ့သည်။
ထိုအချိန်တွင် အနည်းငယ်သော တည်းဖြတ်သူများ ပါဝင်ဆောင်ရွက်နေသည်။
ဆန်ဂါသည် ဝေးဆီမှ ထောက်ပံ့မှု ပျက်ကွက်ခဲ့ရသည်ဟု ခံစားလာရသည်။
နောက်ဆုံးတွင် စီမံကိန်းမှ ထွက်သွားခဲ့သည်။
ဆန်ဂါသည် ဝီကီးပီးဒီးယားတွင် အခဖြင့် လုပ်ဆောင်နေသူ တစ်ဦးသာ ဖြစ်သည်။
မတ်လ ၁ ရက်နေ့တွင် ဆန်ဂါသည် ဝီကီပီးဒီးယား၏ စီစဉ်သူအကြီးအကဲနှင့် နျူပီဒီးယား၏ တည်းဖြတ်သူအကြီးအကဲအဖြစ် ပြန်လည် လုပ်ဆောင်ခဲ့သည်။
ဆန်ဂါသည် ဝီကီးပီးဒီးယားနှင့် နျူပီဒီးယားတိုတွင် သူ၏ ပါဝင်ဆောင်ရွက်မှု ရပ်နားခြင်းအတွက် ဖော်ပြခဲ့သည်။
၂၀၀၃ ခုနှစ်တွင် နျူပီဒီးယားသည် ရပ်နားခဲ့သည်။
ပီကီပီးဒီးယား၏ ဒုတိယအကြိမ်နှစ်ပတ်လည်ပြီးနောက် မကြာခင်ကာလတွင် ရပ်နားခဲ့ခြင်း ဖြစ်သည်။
၂၀၀၅ ခုနှစ်တွင် ဝေးသည် ဆန်ဂါ၏ နေရာတွင် စတင်လုပ်ဆောင်ခဲ့သည်။
ဝီကီပီးဒီးယား၏ ရင်းမြစ် A screenshot of Wikipedia's main page on September 28, 2002. ဆန်ဂါသည် ဝီကီပီးဒီးယားမှ ထွက်သွားပြီးနောက် နှစ်အနည်းငယ်အကြာတွင် ဖြစ်သည်။
ဆန်ဂါသည် သူ၏ ကိုယ်ပိုင်ဝဘ်ပေ့လင့်များတွင် သူသည် ဝီကီပီးဒီးယားကို တည်ထောင်သူအဖြစ် ထောက်ပံ့သည်ဟု တင်ထားသည်။
ဆန်ဂါသည် ၂၀၀၁ ခုနှစ်၊ စက်တင်ဘာလ အစောပို်င်းတွင် ဝီကီပီးဒီးယားကို တည်ထောင်သူအဖြစ် သတ်မှတ်ထားသည်။
ဝေးသည် ၂၀၀၂ ခုနှစ်၊ ဩဂုတ်လတွင် မိမိကိုယ်ကို ဝီကီပီးဒီးယား၏ တည်ထောင်သူအဖြစ် သတ်မှတ်ခဲ့သည်။
ဆန်ဂါသည် “မိမိသည် ဝီကီပီးဒီးယားတွင် လုပ်ဆောင်နေစဉ် ဝေးသည် နောက်ကွယ်တွင် ရှိနေပြီး Bornis.com ကို အာရုံစိုက် နေသည်” ဟု ပြောခဲ့သည်။
၂၀၀၁ ခုနှစ်၊ အောက်တိုဘာလတွင် ဝေးသည် “လာရီသည် ဝီကီဆော့ဖ်ဝဲကို သီးခြားစီမံကိန်းအတွက် အသုံးပြုရန် စိတ်ကူးရှိသည်” ဟု ဖော်ပြခဲ့သည်။
Post-Wikipedia Post-Citizendium ပုဂ္ဂိုလ်ရေးဘဝ ဆန်ဂါသည် ၂၀၀၀ ခုနှစ်၊ ဖေဖော်ဝါရီလတွင် ကယ်လီဖိုးနီးယား၊ ဆန်ဒီဂရို (San Diego) ပြောင်းရွှေ့လာခဲ့သည့်အခါ ဝေးလ်သည် သူ့အား နျူပီးဒီးယားကို ဖန်တီးရန် ငှားရမ်းခဲ့သည်။
သူသည် Las Vegas, Nevada နှင့် ၂၀၀၁ ခုနှစ်၊ ဒီဇင်ဘာလတွင် လက်ထပ်ခဲ့သည်။
၂၀၀၂ ခုနှစ်၊ ဇန်နဝါရီလတွင် Columbus, Ohio တွင် သို့ ပြန်လာခဲ့ပြီး လက်ရှိတွင် သူ၏ ဇနီး၊ ကလေးနှစ်ဦးတို့နှင့်အတူ နေထိုင်လျက်ရှိသည်။
ဆန်ဂါသည် ကလေးများစားဖတ်ခြင်းကို ထောက်ခံအားပေးခဲ့သည်။
သူသည် သူ၏ သားဖြစ်သူကို အသက်နှစ်နှစ်မတိုင်ခင်ကပင် စာဖတ်ခြင်းကို သင်ကြားပေးခဲ့သည်။
သူသည် သူ၏ကလေးစာဖတ်သည့် ဗီဒီယိုကို post တင်ခဲ့သည်။
ဂိုဘီသဲကန္တာရ ()သည် အာရှတိုက်တွင် တည်ရှိသော ကြီးမားသည့် သဲကန္တာရ (သို့) ဆူးချုံနွယ်ထူသော ဒေသတစ်ခုဖြစ်သည်။
မန်ဒရင်းတရုတ်ဘာသာဖြင့် ဂိုဘီ (戈壁)မှာ ချုံနွယ်ထူဒေသဟု အဓိပ္ပာယ်ရသည်။
၎င်းသည် မြောက်ပိုင်း နှင့် တရုတ် အရှေ့မြောက်ပိုင်းဒေသ အချို့နှင့် မွန်ဂိုလီးယားတောင်ပိုင်းဒေသတို့ကို ဖုံးလွှမ်းထားသော ကြီးမားကျယ်ပြန့်သော ကန္တာရဖြစ်သည်။
ဂိုဘီ၏ ကန္တာရချိုင့်ဝှမ်းလွင်ပြင်အား မြောက်ဘက်တွင် မွန်ဂိုလီးယား ကုန်းမြင့်လွင်ပြင်နှင့် မြက်ခင်းပြင်များ၊ အယ်လ်တိုင်း တောင်များ၊ အနောက်ဘက်တွင် တာကလာမာကန် ကန္တရ၊ အနောက်တောင်ဘက်တွင် ဟက်ဆီကုန်းတန်းနှင့် တိဘက် ကုန်းမြင့်၊ အရှေ့တောင်ဘက်တွင် အနောက်တရုတ်လွင်ပြင်တို့က ဝန်းရံထားသည်။
ဂိုဘီ သဲကန္တာရသည် မွန်ဂို အင်ပါယာကြီး၏ တစ်စိတ်တစ်ပိုင်းနှင့် ပိုးလမ်းမတလျောက်ရှိ အရေးပါသော မြို့များ တည်ရှိသဖြင့် သမိုင်းတွင် ထင်ရှားသည်။
တရုတ်နိုင်ငံမြောက်ပိုင်းနှင့် အနောက်မြောက်ပိုင်းအစိတ်အပိုင်းများကိုဖုံးလွှမ်းထားပြီး တောင်ပိုင်းမွန်ဂိုလီးယားအထိ ကြီးမားကျယ်ပြန့်သော ကန္တာရဖြစ်သည်။
ဂိုဘီသဲကန္တာရသည် မြောက်ဘက်တွင် မွန်ဂိုလီးယားမြက်တောများနှင့် မြေညီ၍ သစ်တောမရှိသော မြက်ခင်းပြင်၊ အနောက်ဘက်တွင် Taklamakan ကန္တာရ၊ Hexi စင်္ကြလမ်း၊ အနောက်တောင်တွင် တိဗက်ကုန်းပြင်မြင့်၊ အရှေ့တောင်ဘက်တွင် တရုတ်မြောက်ပိုင်းလွင်ပြင်တို့ဖြစ် ဝန်းရံထားသည်။
ဂိုဘီသဲကန္တာရသည် မွန်ဂိုအင်ပါယာနှင့် ပိုးလမ်းမကြီးရှိ များစွာသောအရေးပါသောမြို့များကြောင့် သမိုင်းတွင်ထင်ရှားခဲ့သည်။
အိန္ဒိယသမုဒ္ဒရာမှ ဂိုဘီသဲကန္တာရအထိ တိဘက်ကုန်းပြင်မြင့်မှမိုးရိပ်ပုံစံရာသီဥတုမျိုးရရှိသည်။
ဂိုဘီ သဲကန္တာရသည် တိဘက် ကုန်းမြင့် အိန္ဒိယ သမုဒ္ဓရာမှ ရေခိုးရေငွေ့များ ဂိုဘီ ဒေသသို့ မရောက်ရှိအောင် ကာဆီးထားသဖြင့် ဖြစ်ပေါ်လာရသော မိုးခေါင် ကန္တာရတစ်ခုဖြစ်သည်။
မှတ်စုများ ကိုးကား နောက်ထပ်ဖတ်ရန် Owen Lattimore. (1973) "Return to China's Northern Frontier". The Geographical Journal, Vol. 139, No. 2 (June 1973), pp. 233–242. Cable, Mildred and French, Francesca (1943) The Gobi Desert Landsborough Publications, London, OCLC 411792. Man, John (1997) Gobi: Tracking the Desert Yale University Press, New Haven, . Stewart, Stanley (2001) In the Empire of Genghis Khan: A Journey among Nomads HarperCollins Publishers, London, . Thayer, Helen (2007) Walking the Gobi: 1,600 Mile-trek Across a Desert of Hope and Despair Mountaineer Books, Seattle, WA, . Younghusband, Francis (1904) The Heart of a Continent, John Murray. ပြင်ပလင့်များ Map, from "China the Beautiful" Flickr: Photos tagged with gobi ကဏ္ဍ:တရုတ်နိုင်ငံ၏ ကန္တာရများ။
မြန်မာ့စီးပွားရေးဦးပိုင် အများနှင့်သက်ဆိုင်သော ကုမ္ပဏီလီမိတက် (; အတိုကောက်၊ ဦးပိုင်) သည် မြန်မာ့တပ်မတော်ပိုင် စီးပွားရေးလုပ်ငန်းစု ဖြစ်သည်။
၁၉၉၀ ခုနှစ်တွင် စတင်ထည်ထောင်ခဲ့ရာ ယခုအချိန်၌ လုပ်ငန်းကြီးငယ် (၅၀) ခန့်ဖြင့် လည်ပတ်လျက်ရှိသည်။
ကနဦးတွင် အထူးကုမ္ပဏီအဖြစ် ဖွဲ့စည်းခဲ့သော်လည်း ၂၀၁၆ ခုနှစ်မှစ၍ ဦးပိုင်နှင့် လက်ခွဲလုပ်ငန်း (၂၈) ခုကို အများပိုင်ကုမ္ပဏီအဖြစ် စာရင်းပြောင်းပြီးဖြစ်သည်။
ယခင်အမည်မှာ မြန်မာ့စီးပွားရေးဦးပိုင်လီမီတက် ဖြစ်သည်။
နောက်ခံသမိုင်း ၁၉၅၀ အစောပိုင်းတွင် တပ်မတော်သားများအတွက် စားသုံးကုန်များ အဖိုးနှုန်းချိုသာစွာရောင်းချနိုင်ရန် DSI (Defence Services Institute) ကို တည်ထောင်သည်။
ကျယ်ကျယ်ပြန့်ပြန့်လုပ်ကိုင်နိုင်ရန် လုပ်ငန်းများတိုးချဲ့ရာ ၁၉၅၀ နှောင်းပိုင်းတွင် မြန်မာနိုင်ငံ၏ အကြီးဆုံး စီးပွားရေးလုပ်ငန်း ဖြစ်လာသည်။
၁၉၅၀ ခုနှစ် အထူးကုမ္ပဏီဥပဒေအရ ကုန်သွယ်ရေးအခွင့်ထူးများလည်း ရရှိသည်။
ဘဏ်လုပ်ငန်း၊ သင်္ဘောလုပ်ငန်း၊ ကုန်သွယ်ရေးလုပ်ငန်း၊ ကုန်ထုတ်လုပ်ငန်းနှင့် စာအုပ်ထုတ်ဝေရေးလုပ်ငန်းများအား လည်ပတ်သည်။
အချို့မှာ နိုင်ငံရေးအစီအစဉ်များ၏ ရှေ့ပြေးလုပ်ငန်းများဖြစ်သည်။
ဥပမာအားဖြင့် မြဝတီပုံနှိပ်လုပ်ငန်းမှ မြဝတီစာစောင်ကို ထုတ်ဝေရာမှ ၁၉၅၂ ခုနှစ်တွင် ဖြန့်ချိသော မြဝတီမဂ္ဂဇင်းမှာမူ တပ်မတော်၏ စိတ်ဓာတ်စစ်ဆင်ရေးလက်နက်တစ်ခု ဖြစ်လာသည်။
ဂါဒီးယန်း (Guardian) သတင်းစာနှင့် ဂါဒီးယန်း မဂ္ဂဇင်းတို့ကိုလည်း ထုတ်ဝေခဲ့ရာ တပ်မတော်အားထောက်ခံသည့် စီးပွားရေးအခြေပြုစာနယ်ဇင်းများ ဖြစ်ခဲ့သည်။
၁၉၆၀ အစောပိုင်းတွင် လုပ်ငန်းအများစုကို အသစ်ဖွဲ့စည်းသော မြန်မာ့စီးပွားရေးဖွံ့ဖြိုးမှုကော်ပိုရေးရှင်း (Burma Economic Development Corporation) (အတိုခေါ် ဘီအီးဒီစီ) အောက်သို့ ထားရှိလိုက်သည်။
၎င်းကော်ပိုရေးရှင်းကို ထိထိရောက်ရောက်စီမံခဲ့ရာ သွင်းကုန်ထုတ်ကုန်လုပ်ငန်း၊ အင်းဝဘဏ်၊ အင်းဝ စာအုပ်တိုက်မှသည် ဘီအီးအရက်ဆိုင်များအထိ ပါဝင်ခဲ့သည်။
လုပ်ငန်းများမှာလည်း အာဏာနှင့်ပေါင်းစပ်သည့် စီးပွားရေးလုပ်ငန်းများဖြစ်လေရာ အခွင့်ထူးများ ခံစားရသည်။
ဥပမာအားဖြင့် တပ်မတော်အရာရှိများ၏လစာကို အင်းဝဘဏ်မှသာ ထုတ်ယူစေခြင်း၊ စပါးစက်နှင့် စပါးများကို အုပ်ဝယ်၍ ပြည်ပပို့ခွင့် ရခြင်း၊ သွင်းကုန်လိုင်စင်များ အလွယ်တကူတောင်းနိုင်ခြင်း စသည်တို့ ဖြစ်သည်။
၁၉၆၂ ခုနှစ်၊ တော်လှန်ရေးကောင်စီ တက်လာရာ မြန်မာ့ ဆိုရှယ်လစ်စီးပွားရေးစနစ်အောက်တွင် ဘီအီးဒီစီပိုင် လုပ်ငန်းအားလုံး ပြည်သူပိုင်ဖြစ်သွားသည်။
ပြည်သူပိုင်သိမ်းချိန်၌ ဘီအီးဒီစီအောက်တွင် လုပ်ငန်း (၄၂) ခုရှိပြီး ဒီအက်စ်အိုင် အောက်တွင် လုပ်ငန်း (၅) ခု ရှိသည်။
စတင်ပေါ်ပေါက်လာခြင်း ၁၉၉၀ ပြည့်နှစ်၊ ဖေဖော်ဝါရီလ (၁၉) ရက်တွင် နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့ အစိုးရ၊ ကုန်သွယ်ရေးဝန်ကြီးဌာနက ပြည်ထောင်စုမြန်မာနိုင်ငံ စီးပွားရေး ဦးပိုင်လီမိတက် (The Union of Myanmar Economic Holdings Limited) ကို ၁၉၅၀ ခုနှစ်၊ အထူးကုမ္ပဏီအက်ဥပဒေအရ ဖွဲ့စည်းကြောင်း ကြော်ငြာစာအမှတ် ၇/၉၀ ဖြင့် ကြေညာသည်။
၁၉၈၈ ခုနှစ်၊ အာဏာလွှဲယူပြီးနောက် တပ်မတော်မှတည်ထောင်သည့် ပထမဆုံး စီးပွားရေးလုပ်ငန်းဖြစ်သည်။
ဖရစ်ဝါနာ၊ ဒေဝူး (Daewoo) တို့နှင့် ဖက်စပ်လုပ်ကာ စတင်ခဲ့သည်။
ကနဦး ရင်းနှီးမှုပမာဏ ကနဦးအရင်းမှာ ကျပ် ကုဋေတစ်ထောင် ဖြစ်သည်။
ထိုပမာဏကို ကာကွယ်ရေးဝန်ကြီးဌာနက (၄၀) ရာခိုင်နှုန်း၊ တပ်မတော်သားများက (၆၀) ရာခိုင်နှုန်း ထည့်ဝင်ရမည်ဖြစ်ကြောင်း ကြော်ငြာစာတွင် ဖော်ပြထားသည်။
တပ်ရင်းတပ်ဖွဲ့များကို အင်အားကိုလိုက်၍ တပ်ကြီး သိန်း (၅၀၀)၊ တပ်လတ် သိန်း (၃၀၀)၊ တပ်ငယ် သိန်း (၂၀၀) အစုရှယ်ယာ ဝယ်ယူရန် သတ်မှတ်ထားသည်။
ဖွဲ့စည်းပုံ ဘုတ်အဖွဲ့ဝင် (၁၀) ဦးဖြင့် ခန့်ခွဲသည်။
တာဝန်ယူခဲ့သော ဥက္ကဋ္ဌနှင့် ဦးဆောင်ညွှန်ကြားရေးမှူးတို့မှာ - +ခုနှစ်ဥက္ကဋ္ဌဦးဆောင် ညွှန်ကြားရေးမှူး၁၉၉၀ - ၁၉၉၆ဒုတိယဗိုလ်ချုပ်ကြီး မျိုးညွန့် ဗိုလ်မှူးချုပ် ဒေးဗစ် အေဘယ်၁၉၉၆ - ၁၉၉၈ဗိုလ်ချုပ် သန်းဦး ဗိုလ်မှူးချုပ် ဝင်းလှိုင် ၁၉၉၈ - ၂၀၀၂ဒုတိယဗိုလ်ချုပ်ကြီး ဝင်းမြင့်၂၀၀၂ - ၂၀၁၀ဒုတိယဗိုလ်ချုပ်ကြီး တင်အေး၂၀၁၀ - ?ဗိုလ်ချုပ် ခင်ဇော်ဦး ဗိုလ်ချုပ် ဝင်းသန်း၂၀၁၈ - လက်ရှိဒုတိယဗိုလ်ချုပ်ကြီးဆန်းဦး လုပ်ငန်းများ ဦးပိုင်နှင့် တွဲဖက်လုပ်ကိုင်သည့် လုပ်ငန်းများကို အောက်ပါအတိုင်း ခွဲခြားနိုင်သည်။
ဦးပိုင်က အပြည့်အဝပိုင်သည့် လုပ်ငန်း ဦးပိုင်နှင့် ဖက်စပ်ပိုင်သည့် လုပ်ငန်း ဦးပိုင်၏ လုပ်ငန်းခွဲများ ဦးပိုင်နှင့် တွဲဖက်လုပ်ကိုင်သည့် လုပ်ငန်း ဦးပိုင်နှင့် ချိတ်ဆက်ထားသော (ဝါ) ဦးပိုင်မှ ငွေကြေးထောက်ပံ့ထားသော လုပ်ငန်း +ခုနှစ်အပြည့်ပိုင်ဖက်စပ်ပိုင်လုပ်ငန်းခွဲတွဲဖက်ချိတ်ဆက်၁၉၉၉-၂၀၀၀၁၅၁၈၇၂၀၀၁-၂၀၀၂၁၆၂၁၁၁၂၀၀၃-၂၀၀၄၁၇၁၁၈၂၀၀၆-၂၀၀၇၃၅၁၉၇ အစုရှယ်ယာအမျိုးအစားများ က-အဆင့် နှင့် ခ-အဆင့် ဟူ၍ နှစ်မျိုးခွဲခြားထားသည် - က-အဆင့် သိန်း (၁၀၀) နှင့်အထက် ထည့်ဝင်သူများ၊ တပ်ရင်း၊ တပ်ဆွယ်များ။
ခ-အဆင့် သိန်း (၁၀၀) အောက် ထည့်ဝင်သူများ နှစ်အလိုက် အမြတ်ငွေ ခွဲဝေမှုများ ဘဏ္ဍာရေးအနှစ် အစုရှယ်ယာရှင်များအား အမြတ်ငွေ ခွဲပေးမှုများမှာ အောက်ပါအတိုင်း ဖြစ်သည် - +နှစ်အမြတ်ငွေ (သန်း)က-အဆင့် ရှယ်ယာရှင်ခ-အဆင့် ရှယ်ယာရှင်အမြတ် ရာခိုင်နှုန်းကျပ် (သန်း)အမြတ် ရာခိုင်နှုန်းကျပ် (သန်း)၁၉၉၀-၁၉၉၁၀.၆၁၁၉၉၁-၁၉၉၂၆.၆၇၁၀၄၁၀၂.၁၂၁၉၉၂-၁၉၉၃၅.၅၉၄၀၂.၄၇၁၀၃.၆၂၁၉၉၃-၁၉၉၄၂၅.၁၂၄၀၅.၄၇၁၅၇.၅၈၁၉၉၄-၁၉၉၅၅၂.၈၉၄၀၁၀.၁၁၁၅၁၉.၆၆၁၉၉၅-၁၉၉၆၂၁၈.၆၂၁၂.၅၄၁.၂၅၃၀၁၀၇.၉၁၉၉၆-၁၉၉၇၇၃၃.၁၇၃၀၉၉၃၀၃၁၆.၆၇၁၉၉၇-၁၉၉၈၁၂၂၅.၈၃၃၀၆၄၃၀၆၅၀.၈၃၁၉၉၈-၁၉၉၉၁၁၈၄.၁၉၃၀၂၈၃၀၉၄၉.၄၁၉၉၉-၂၀၀၀၂၆၃၄.၈၆၁၂.၅၄၁.၂၅၃၀၁၄၂၉.၆၅၂၀၀၀-၂၀၀၁၃၄၃၃.၁၇၁၂.၅၄၁.၂၅၃၀၂၁၃၃.၆၉၂၀၀၁-၂၀၀၂၃၂၅၄.၁၈၁၂.၅၄၁.၂၅၃၀၂၈၈၉.၃၅၂၀၀၂-၂၀၀၃၄၄၉၂.၄၁၁၂.၅၄၁.၂၅၃၀၃၉၆၀.၄၈၂၀၀၃-၂၀၀၄၆၉၅၉.၁၆၁၂.၅၄၁.၂၅၃၀၅၀၄၀.၅၂၀၀၄-၂၀၀၅၈၉၄၃.၉၇၁၂.၅၄၁.၂၅၃၀၇၂၂၆.၅၄၂၀၀၅-၂၀၀၆၉၉၈၁.၁၂၁၂.၅၁၄၂.၂၉၃၀၈၈၃၇.၉၇၂၀၀၆-၂၀၀၇၁၂၀၀၀.၇၀၁၂.၅၁၄၂.၂၉၃၀၁၀၂၆၈.၆၅၂၀၀၇-၂၀၀၈၁၉၃၆၄.၅၈၁၂.၅၁၄၂.၂၉၃၀၁၂၁၆၉.၅၉၂၀၀၈-၂၀၀၉၂၀၄၄၉.၇၄၁၂.၅၁၄၂.၂၉၃၀၁၃၈၆၃.၈၇၂၀၀၉-၂၀၁၀၂၁၇၀၀.၇၅၁၂.၅၁၄၂.၂၉၃၀၁၆၁၆၈.၆၁၂၀၁၀-၂၀၁၁၄၈၂၃၅.၃၂၁၂.၅၁၄၂.၂၉၃၀၂၀၄၂၃.၁၂၀၁၁-၂၀၁၂၈၁၁၃.၄၆၁၂.၅၁၄၂.၂၉၃၀၂၃၁၄၀.၁၅ လက်ပံတောင်းတောင် အရေးအခင်း အများပိုင်ကုမ္ပဏီသို့ ကူးပြောင်းခြင်း ၂၀၁၆ ခုနှစ်၊ မတ်လတွင် အထူးကုမ္ပဏီအဖြစ်မှ ဦးပိုင်နှင့် အောက်ပါလုပ်ငန်း (၂၈) ခုကို မြန်မာနိုင်ငံကုမ္ပဏီများဥပေဒနှင့်အညီ ပြောင်းလဲလိုက်သည်။
https://www.irrawaddy.com/news/burma/military-linked-umehl-transitions-into-public-company.html မြဝတီကုန်သွယ်ရေး အဓိပတိ စိုက်ပျိုးကုန် ကုန်သွယ်ရေး မြဝတီဘဏ် မြန်မာဘရူဝါရီ မြန်မာ အင်ပီရီရယ် ကျောက်စိမ်း ကုမ္ပဏီ ငွေပင်လယ် မွေးမြူရေးနှင့် ရေလုပ်ငန်း မြန်မာ ပတ္တမြား လုပ်ငန်းစု ရွှေဂန္ဓမာ အပြည်ပြည်ဆိုင်ရာ ကုန်သွယ်ရေး မဏိဘောဂ ဗန္ဓုလ ပို့ဆောင်ရေး မြန်မာ့မြေယာနှင့် ဖွံ့ဖြိုးရေး လမ်းပြည် ရေကြောင်း နဝဒေး ဟိုတယ်နှင့် ခရီးသွားလုပ်ငန်း မြန်မာ ကြယ်ငါးပွင့် သင်္ဘော စိုက်ပျိုးရေးဝန်ဆောင်မှု ကုမ္ပဏီ အောင်သစ္စာဦး မြဝတီ ခရီးသွားပို့ဆောင်ရေး အီဂါ အိမ်သုတ်ဆေးထုတ်လုပ်မှု လုပ်ငန်း မြန်မာ ရော်ဘာသား ကုမ္ပဏီ ဟံသာဝတီ ဂေါက်ကွင်းနှင့် မြို့ပြအဖွဲ့ ကုမ္ပဏီ Myanmar Innoline ဗာဂျီးနီးယားဆေးရွက်ကြီး Myanmar Posco Steek Myanmar Wise-Pacific Apparel Yangon Myanmar Inno Int’l The First Locomotive ဆင်မင်း ဘိလပ်မြေနှင့် စက်မှုလုပ်ငန်းစု ရမ္မာ ကားထုတ်လုပ်ရောင်းချရေး ကိုးကား Category:တပ်မတော် Category:မြန်မာနိုင်ငံရှိ ကုမ္ပဏီများ။
အစိမ်းရောင်ဘဝ သည် မြန်မာနိုင်ငံတွင် အကျိုးအမြတ်အတွက်မဟုတ်သော သဘာဝပတ်ဝန်းကျင် ထိန်းသိမ်းစောင့်ရှောက်ရေးနှင့် လူမှုရေးဖွံ့ဖြိုးတိုးတက်မှုဆိုင်ရာ အဖွဲ့တစ်ဖွဲ့ဖြစ်သည်။
စစ်ကိုင်းတိုင်းဒေသကြီး၊ စစ်ကိုင်းမြို့နယ်၊ ဒီပဲယင်းကွဲရွာတွင် ၂၀၁၁ ခုနှစ်၌ အဖွဲ့ဝင်များနှင့်အတူ ရွာသားများက ဖွဲ့စည်းခဲ့သည်။
အစိမ်းရောင်ဘဝ အဖွဲ့ဝင်များမှာ၂၈၀ ခန့်ဖြစ်သည်။
ဇွန်လ ၂၀၁၈ ခုနှစ်တွင် နိုင်ငံတော်၏ အတိုင်ပင်ခံပုဂ္ဂိုလ် ဒေါ်အောင်ဆန်းစုကြည်က ဂုဏ်ပြုဆု ပေးအပ်ခဲ့သည်။
သမိုင်းကြောင်း ၂၀၁၁ ခုနှစ်တွင် သံပဒီပလူသားချင်းစာနာထောက်ထားမှုအဖွဲ့က ဒီပဲယင်းကွဲရွာတွင် သဘာဝပတ်ဝန်းကျင်ထိန်းသိမ်းစောင့်ရှောက်ရေးနှင့် ပတ်သက်၍ အလုပ်ရုံဆွေးနွေးပွဲ ပြုလုပ်ခဲ့သည်။
ငါးရက်ကြာ အလုပ်ရုံဆွေးနွေးပွဲပြီးနောက် အဖွဲ့ဝင် ၄၈ ဦးဖြင့် အစိမ်းရောင်ဘဝ အဖွဲ့ကို ဖွဲ့စည်းခဲ့သည်။
လူငယ်အချို့က ဦးဆောင်၍ ၂၀၁၁ ခုနှစ် ဧပြီလ၂၀၁၁ ၈ ရက်နေ့တွင် စတင်တည်ထောင်ခဲ့ခြင်း ဖြစ်သည်။
လုပ်ဆောင်မှုများ အစိမ်းရောင်ဘဝ အဖွဲ့ဝင်များအား တစ်ယောက်ကို တစ်လလျှင် ကျပ် ငါးရာ ထည့်ဝင်ရသည်။
တစ်ယောက်ကို အိမ်ထောင်စုငါးစုအတွက် တာဝန်ယူပြီး ပလတ်စတစ်အမှိုက်ပစ်ရန် ပီနန်အိတ်ဝယ်ပြီး ပေးသည်။
လစဉ် ၁၅ ရက်နှင့် လကုန်ရက်များတွင် အိမ်များမှ ပလတ်စတစ်အမှိုက်ကို သယ်ယူပေးသည်။
ရရှိလာသော ပလတ်စတစ်များကို စု၍ထုတ်ပိုးကာ စိုက်ပျိုးမရနိုင်သောမြေနေရာများရှိ ကျင်းတွင် စွန့်ပစ်သည်။
ရွာအနီးရှိ ရွာပိုင်မြေတွင် ကျွန်း၊ တမာ၊ ပိတောက်၊ ယူကလစ် စသော အပင်များကိုလည်း စုပေါင်းစိုက်ပျိုးကြသည်။
ကိုးကား ကဏ္ဍ:မြန်မာနိုင်ငံအခြေစိုက် အဖွဲ့အစည်းများ ကဏ္ဍ:စစ်ကိုင်းတိုင်းဒေသကြီး။
ဟိရဂန တွင် き သို့မဟုတ် ခတခန တွင် キ (ရောမအက္ခရာဖြင့် ki ဖြင့် မှတ်သားသည်။
ဤခနသည် ခန်ဂျိ 幾 မှ ဆင်းသက်ဖြစ်ပေါ်လာသည်။
ဟိရဂန အက္ခရာ き သည် အက္ခရာ さ နှင့် ဆင်တူသည်။
ဒက်တန်ကို ဤခိအက္ခရာသို့ ပေါင်းထည့်ကာ အသုံးပြုနိုင်သည်။
ထိုသို့ပေါင်းထည့်ပါက ဟိရဂနတွင် ぎ ဖြစ်လာသည်။
ခတခနတွင် ギ ဖြစ်လာသည်။
ရောမပုံစံ gi ဖြင့် မှတ်သားကြသည်။
အသံထွက်သည် [ŋi] နှင့် [ɣi] ကြားတွင် ရှိပါက ပြောင်းလဲမှု ရှိသည်။
ဟန်ဒက်တန် ( ゜ ) ကို ပုံမှန်ဂျပန်ဘာသာစာများတွင် သုံးလေ့မရှိပေ။
သို့သော် ဘာသာဗေဒပညာရှင်တို့သည် နှာခေါင်းသံပါသည့် [ŋi] ကို ဖော်ပြရန်အတွက် အသုံးပြုကြသည်။
ဆွဲသားချက် alt=Stroke order in writing き|Stroke order in writing き alt=Stroke order in writing キ|Stroke order in writing キ 300px|Stroke order in writing き 240px|Stroke order in writing キ အခြားဆက်စပ်ဖော်ပြချက် Computer encodings Braille き / キ in Japanese Braille K + Yōon braille き / キ ki ぎ / ギ gi きい / キー kī ぎい / ギー gī きゃ / キャ kya ぎゃ / ギャ gya きゃあ / キャー kyā ぎゃあ / ギャー gyā K + Yōon braille きゅ / キュ kyu ぎゅ / ギュ gyu きゅう / キュー kyū ぎゅう / ギュー gyū きょ / キョ kyo ぎょ / ギョ gyo きょう / キョー kyō ぎょう / ギョー gyō Japanese semaphore 50px 50px The Wabun code for き or キ is －・－・・. ကိုးကား Category:ဂျပန်ဘာသာစကား။
ဟိရဂန တွင် か သို့မဟုတ် ခတခန တွင် カ (ရောမအက္ခရာဖြင့် ka ဖြင့် မှတ်သားသည်။
ဤခန၏ ပုံပန်းသဏ္ဌာန်သည် 加 မှ ဆင်းသက်ဖြစ်ပေါ်လာသည်။